Kevin Lamarque/Reuters AQSh prezidenti Donald Tramp Lotin Amerikasiga safarini bekor qilgan. Bu haqda Oq uy matbuot xizmati xabar tarqatdi. Bayonotda ma’lum qilinishicha, Tramp Perudagi sammitga bormaydi. «Prezident Qo‘shma Shtatlarda qoladi, u rahbariyat bilan Suriya masalasini muhokama qiladi, dunyodagi voqealarni monitoring qiladi», — deyilgan xabarda. Tramp o‘rniga AQSh nomidan sammitga vitse-prezident Mayk Pens boradi. Bundan avvalroq Donald Tramp Shimoliy Koreya rahbari Kim Chem In bilan uchrashuvi may oyi oxirida yoki iyun oyi boshida o‘tkazilishini ma’lum qilgandi.